Den Vest-Sjællandske Avis, 1829-03-07
Sultanen skal have besluttet at lukke Øinene til ved hvad der passerer i Grækenland og lade det for det første være urørt. Om hans og Divanets Stemning ere Efterretningerne meget modsigende. Det hænger nok egentlig saaledes sammen som man fortæller det i London, at han har afsendt Breve med det Russiske Parlamentair Skib, hvori han har tilkiendegivet, at han vel er meget villig til at slutte Fred; men under den Betingelse at man ikke forlanger af ham at han skal give efter i noget Punct eller giøre nogen Opoffrelser. Jkke heller har manden ringeste Udsigt til at han vil antage den Londonske Tractat og formelig renoncere paa sin Auttoritet over Grækenland; men blot erklære at han ikke vil saalænge han regierer forstyrre den Tingenes Orden, som de allierede Magter have indført i Grækenland. Omtrent det samme fortæller man fra Vien; nemlig at Sultanen skal have erklæret Hr. Jaubert: at naar hans Jnstructioner gaae ud paa Grækenlands Pacisication og Krigen med Rusland, saa kunde han gierne reise strax; da Porten aldrig vil antage Tractaten af 6te Julii. Men vilde han underhandle om Gienoprettelse af de gamle venskabelige Forbindelser med Frankerige og England, saa vilde Sultanen med Glæde række Haanden dertil; ogsaa hedder det, at Keiser Nicolaus vil nu slet ikke indlade sig i videre Underhandlinger med Porten. om ogsaa denne skulde vise sig mere eftergivende; men begynde Krigen paanye med Kraft til Foraaret. En saadan Beslutning er ikke saa usandsynlig; da man nu hører fra Constantinopel under 25de Januar, at Porten har ladet tilstille de Russiske Parlamentairer, da de forlode denne Stad den Erklæring: at den vil indlade sig paa en Udvexling af Krigsfangerne; men ikke af Mand for Mand men i Masse (det vil sige at den forlanger at faae 10000 Tyrkiske Krigsfanger tilbage for 3000 Russiske, saa at den kunde have strax et Corps øvede Tropper at opstille paa nye mod Russerne.) Angaaende det Forslag at sende Commissarier til Aktermann skal Reis Effendi have forlangt visse Garantier og erklæret at Porten vil umiddelbart afsende sit Svar til Rusland; men da Terminen er udløben den 3die (15de) Febr., saa venter man hver Dag i Jassy paa at faae denne Erklæring tilsendt fra Storvezierens Leier. Porten havde betient sig af den Danske Gesandts Dragomann for at overlevere Depescherne til Chefen for den Russiske Parlamentair=Brig Oxpheus. Man taler vel om i Beretningerne fra Constantinopel af 5te Januar: at Underhandlingerne med Jaubert skulle have en heldig Fremgang, at Porten har ladet ham foreløbig sige, at Sultanen ikke har finde at afsende Tropper til Morea, at han ønskede at Ambassadeurerne vilde vende tilbage til Constantinopel, og at han er villig til ved Commissarier at lade underhandle med en Fransk og Engelsk Minister paa et neutralt Sted om Grækenland, men at Russiske og Græske Commissarier ikke maae tage Deel deri. Man havde nu vel i Constantinopel bygget store Fredshaab paa dette Svar; men da man tillige hører at Porten har forlangt det som den første betingelse for at erkiende Tractaten af 6te Juli, at man skulde udlevere den Fæstningerne paa Morea, saa kan man godt giøre sig et Begreb om hvorledes Sagerne staae, og naar man dermed sammenholder, at Hr. Jaubert afsendte en Coureer til Paris den 10de og at en Engelsk Coureer afgik derfra den 10de eller 11te Januar til London, og man erindrer sig at de ovenfor anførte Efterretninger man har faaet fra Constantinopel i denne Stad ere af 11te Jan., saa er det ganske klart hvorledes Sagen hænger sammen, og Sultanen giør ganske vel i, som der berettes fra Constantinopel, at han giør uhyre Tilberedelser til det næste Feldtog. Man siger at han vil selv stille sig i Spidsen for Armeen. Nu moerer han sig med Jagdpartier, sætter afEtikette til Side og ligger om Natten i Landsbyerne. Han vil danne sig en Garde paa 8000 Mand af de fornemste Personers Sønner, som under hans Veiledning skulle tillæres til at blive Chefer for Armeen. Der skrives fra Constantinopel om en alvorlig Træfning, som skal være forefalden imellem Russerne og Tyrkerne imellem Kosludschi og Varna, hvortil man ikke har hørt, noget; derimod berettes at et Tyrkisk Streifcorps har bemægtiget sig en Russisk Transport af 10000 Peltse, som var bestemt til Varna og bortført den tilligemed Eskorten til Schumla, ligeledes at General Langeron lader Turnul uafladelig beskyde. General Zoltuschin, Civil Gouverneur i Klev, er i Grev Pahlens Sted bleven Gouverneur i Moldau og Vallachiet. Mange Tropper ankomme til Fyrstendømmerne; og man forventer der 20,000 Donske Kosakker; den Østerrigske Regiering har tilladt en stor Udførsel af Havre til Fyrstendømmerne. – Nu berettes fra Berlin at det er blevet forkyndet i Varschau at Keiser Nicolaus vil ankomme dertil i Mai og som mar troer aabne Rigsdagen. - Den Russiske Blokade for Dardanellerne synes ikke at beevirke andet end at giøre Levnetsmidlerne dyreri Constantinopel, da denne Stads Proviantering bliver besørget ved uafladelige Kameeltransporter fra Smyrna, hvortil Kornvarerne ankomme fra Ægypten.